Però mentre que Wavel ja es dirigia cap al cor de Líbia, els italians i els alemanys estaven atacant Grècia. Wavel hagué d'aturar el seu avanç cap a Líbia per enviar tropes cap a Grècia. Es mostrà en desacord amb aquesta decisió, però obeí l'ordre: el resultat va ser desastrós, car els alemanys van tenir l'oportunitat de reforçar als italians al nord d'Àfrica, els britànics van ser incapaços d'establir una defensa adequada a Grècia i van veure's obligats a retirar-se fins a Creta amb grans pèrdues, i una facció Pro-Eix va derrocar al govern d'Iraq, iniciant-se la breu Guerra Anglo-Iraquiana.